
t)t  desint  vires,  tamen  est  laudanda  voluntas, 
Mac  ego  contentos  auguror  esse  Deos. 

Ovid.  de  Ponto  C.  III.  Ed.  IV. 


MORBI  HISTORIA. 

I^Sorborum  denominatio  ob  variam  scriptorum  opi- 
nionem et  de  origine  et  de  hominum  genere  ab  illis 
affecto  varia  est,  quod  in  nostra  quoque  morbi  spe- 
cie, quam  sum  descripturus,  videmus. 

Colica  plumbica,  saturnina1),  ex  aliis,  qui 
aliorum  vi  metallorum  oriri  posse  putant,  metal- 
lica2), ex  Gallis  colique  des  peintres,  des 
p lo  m bie  r s,  des  fonde  u rs,  des  potiers,  coli  que 
de  fumee,  cliat  des  fonderics,  colique  du 
Poitou,  du  Devonshire,  ex  aliis,  qui  confun- 
dunt cum  colica,  abusu  fructuum  acerborum  ac  aci- 
dorum orta,  colique  vegetale,  colique  de  rachialgie, 
metallique,  scorbutique  (ob  statum  quasi  cachecti- 
cum, quem  pi-ofert  venenum  lente  vim  suam  exer- 
cens in  corpus  humanum)  vulgo  dicitur  Miitten- 
katze  et  e loco,  ubi  e mineris  metalla  eliciuntur, 
et  e dolorum  vehementia,  quibus  affectus  saevae  in- 
star felis  se  gerit.  Ilsemannus3)  rem  ita  exponit: 

ansam  peculiarem  hanc  denominationem  inveniendi 
et  locus,  ubi  malum  istud  semina  sua  spargit  et 

1)  Hoffmann  med.  rat.  system.  tom.  4.  sect.  2.  eap.  5. 

2)  Stockhusius  V.  libr.  de  litharg.  fumo  noxio  etc. 
Goslar  1&56. 

3)  Ilsemanni  de  colica  saturnina  metallurgonim  dispu- 
tatio. Goett.  XV.  ante  calend.  Jun.  1752. 

diri,  qui  illud  comitantur,  dolores  praebuisse  viden- 
tur. Locum  enim,  ubi  tyrannidem  suam  dira  illa 
lues  exercet,  altera  denotat,  quae  nomen  ingreditur, 
vox  (Iliitten),  metallicas  puta,  vel  illas,  in  quibus 
metalla  e mineris  ignis  ope  eliciuntur,  officinas. 
Doloris  vero  vehementiam  vel  ideam  alterum  ex- 
primere videtur  vocabulum  (Ivatze)  vel  quod  felis 
instar  furentis  sese  gerere  soleant  istis  doloribus 
correpti,  vel  quod  iis  rabidus  aliquis  catus  in  in- 
testina artusque  furere  eosque  unguibus  lacerare  ac 
dentibus  videantur. u 

Mirandum  historiam  morbi  si  respicimus,  quod 
apud  veteres  auctores,  sedulos  alias  scrutatores, 
nihil  ad  morbum  nostrum  referendum  inveni- 
mus, nisi  locum  quendam  Hippocratis1)  quoad 
sensum  adhuc  dubium  excipimus.  Maximus  nostrae 
scientiae  auctor  dicit:  ..qui  circa  fodinos  versabatur 
(d  i g [te-d/lav)  praecordia  habebat  contenta,  lien  ma- 
gnus erat  et  alvus  distenta,  aliquantum  indurata, 
inflatus  fuit,”  quo  quidem  loco  non  plane  constat, 
utrum  de  homine  in  fodinis  vere  occupato,  an  de 
alio  in  fodinis  nobili  tantum  degente  sermo  sit. 
Magis  respiciendum  videtur  illud,  quod  Dioscori- 
des,  Aelius.  Avicenna  protulerunt,  qui  vim  li- 
thargyri noxiam  exponentes  symptomata  enarrant, 
quae  morbum  nostrum  componunt.  Reliqui  auctores, 
poetae  praecipue,  nihil  ad  rem  enucleandam  contu- 
lerunt. 

Ille  Theophrastus  Paracelsus,  qui  de  hoc 
morbi  genere  duos  scripsit  libros  (der  Schmelzer 
und  derer,  die  in  metallischem  Feuer  arbeiten), 
quorum  alter  affectus  in  fodinis  versantium,  alter 
morbos  excoctoribus  proprios  complectitur,  originem 
morbi  a nobis  describendi  inde  a partibus  e mineris 
exhalantibus,  mercurialibus  deducit,  ratus,  partes  mi- 
neris inhaerentes  triplicis  esse  generis,  in  quibus 
praecipue  mercurius  format  fumum  et  ab  omnibus 
secedit  metallis  nec  auro  nec  argento  exceptis.  Ve- 


1)  Hippoc.  in  lib.  epidemicor.  libr.  4.  artic.  20.  edit.  Foes. 

neficium,  quod  inde  fit,  ex  singulari  ejus  sententia 
fumo  oritur  hausto,  qui  a pulmonibus  exceptus  et 
egestus  corpus  penetrat,  praeterea  in  ipsum  ven- 
triculum modo  abscondito  descendit  et  partim  per 
cutem,  partim  per  renes  una  cum  lotio  e corpore 
ejicitur.  Lethargia  et  paralysis  affectione  cerebri, 
quod  fumus  per  nares  petit,  exoriuntur.  — Quae 
Agricola,  Bernardus,  Caesius,  Caesalpinus 
et  ipse  Ramazzini1)  de  metallurgornm  morbis 
memoriae  tradiderunt,  nihil  fere  ad  complendam 
morbi  nostri  historiam  conferunt. 

Stockliusius2)  et  morbi  historiam  et  aptam 
ejus  naturae  explicationem  accuratius  et  diligentius 
nobis  exposuit,  ita  ut  ostenderet,  referendum  esse 
hunc  morbum  ad  illorum  ordinem,  qui  colici  di- 
cuntur, ortum  plumbi  idque  lithargyri  effluvio. 
Symptomata  comparavit  cum  observato  lithargyri 
effluvio  et  rationem  medendi,  quamquam  valde  ab 
hodierna  — opii  enim  vim  saluberrimam  ignoravit 
— aberrantem,  tamen  pro  rerum  natura,  qualis  tunc 
fuit,  maxime  idoneam  nobiscum  communicavit. 
Henkelius  in  libro  suo  (von  der  Bergsucht  und 
Hiittenkatze)  eandem  investigandi  rationem  perse- 
quens eo  discedit  ab  illius  sententia,  ut  arsenicum 
quoque  morbi  esse  causam  contendat. 

Dissertationes,  quae  metallurgorum  affectus  exhi- 
bent, plus  minusve  morbi  nostri  indolem  praebent,  in 
his  praecipue  Siemens,  (de  metallurgia  morbifera), 
Hoffmanni  sub  praesidio,  Kochlatschius  (de 
nonnullis  metallicorum  morbis)  uterque  sub  Mich. 
Alberti  moderamine.  Accuratam  descriptionem 
tradidit  Hoffm annus.  Praeterea  plures  respectu 
habito  et  causae  et  nostri  morbi  symptomatum 
quaedam  mandarunt,  in  his  praecipue  Goekeliuis, 
Brunneras,  Vicarius,  Schwallerus,  Reise- 

1)  Bern.  Ramazzini  opera  medica,  curata  aJust.  Radio 
tom.  1.  in  diatriba  de  morb.  artificum  cap.  VIII.  de 
piet,  morbis. 

2)  in  libr.  jam  citato. 

lius1), Zellerus2),  JaegerschmidiuS3),  Cam- 
merarius4)  et  de  figulorum,  stannaniorum , pic- 
torum propriis  morbis : Stockhusius5)  Timaeus6) 
Matthisen 7),  Brand8),  et  Koenig9),  — Non 
omittendi  sunt  viri  auctoritate  dignissimi,  quorum 
multae  observationes,  summo  ingenii  acumine  in- 
stitutae, maximam  exercuerunt  vim  et  ad  opinionem, 
qua  nunc  de  morbo  nostro  gaudemus,  et  ad  medendi 
rationem,  praecipue  quoad  opii  usum,  quod,  ut  vi- 
debimus, gravissimos  jam  superavit  insultus.  Quis 
dubitet,  quin  mihi  ante  oculos  versentur  D e Ha  en10) 
et  Stoll.11)  — Supervacaneum  mihi  fere  videtur 
laudare  tractationem  omnibus  notam,  quam  de  hoc 
morbo  accuratissime  elaboratam  in  opere  illo  inve- 
nimus, cui  inscriptum  est:  Dictionnaire  des  Sci- 
ences medicales.12)  Non  modo  ex  recentissi- 
mis,  ut  ita  dicam,  fontibus,  hausit  auctor  multa, 
quae  memoriae  nostrae  tradidit,  sed  etiam  omnes 
observationes,  quas  ipse  per  spatium  multorum  an- 
norum instituit,  summa  ingenii  acie  protulit.  — ■ 
Antequam  morbi  historiae,  quam  brevissimis  tantum 
verbis  epitomes  instar  tetigi,  finem  impono,  non 

1)  vid.  Epii.  Nat.  Cur.  Dec.  3 art.  4-5-6,  ubi,  quae  ab 
his  viris  annotata  hanc  in  rem  sunt,  reperiuntur. 

2)  Diss.  vinum  lithargyri  mangonisatum  Tub.  1707. 

3)  in  tract.  cui  tit.  der,  in  denen  durch  die  Silberglatte  bestri- 
clienen  Weinen  verborgene,  nun  aber  entlarvte  Mer- 
kurius. 

4)  in  diss.  de  colica  paretico  — epileptica. 

5)  in  libro  supra  recensito. 

6)  in  oper.  pract.  libr.  7. 

7)  diss.  de  vinis  lithargyrio  infectis  et  colica  paretico  — 

convulsiva.  Griphis  1745.  i 

8)  de  optima  morbi  saturnini  sanandi  methodo,  Ualae  1748. 

9)  Casus  aegroti  coi.  sat.  laborantis.  Argentorati  1764. 

10)  Anton.  de  Haen  pars  tertia  rat.  med.  in  nosocomio 
practico  cap.  II.  nec  minus  p.  dec.  de  colic.  Pictorum. 

11)  Maximil.  Stoll.  p.  II.  rat.  med.  in  nosocomio  practi- 
co Vindob.  1778.  nec  minus  in  aliis  scriptorum  suorum 
locis. 

12)  Dictionnaire  des  Sciences  medicales  par  une  societe  de 
medecins  et  chirurgiens.  Paris  1813. 

possum,  quin  proferam  dissertationem  viri  doctissimi. 
Lilienhain1),  qui  non  modo  diligentissime  varia 
plumbi  praeparata  secundum  chemicorum  systema 
exposuit,  sed  etiam  varium  eorum  affectum,  quem 
in  corpus  exercent  humanum  una  cum  morbi  ipsius 
decursu  copiosissime  et  sagacissime  descripsit. 

Plumbum  e mineris  effossum. 

Minerae  e terrae  visceribus  evectae,  triplicis 
continent  generis  metalla,  cuprum,  plumbum  et  ar- 
gentum, quorum  prius  e pyrite  (Ivupferkies)  nasci- 
tur, reliqua  inclusa  sunt  in  vena  maxime  frequenti, 
quam  Graeci  fio IvfiSaivav,  Latini  vocarunt  plumba- 
ginem vel  etiam  Galenam.2)  Methodum,  qua  tra- 
ctatur pyrites,  omittamus,  illam  contra  enarremus, 
quae  semina  spargit  morbi  nostri.  — Minerae,  quae 
plumbaginem  vel  molybdaenam  constituunt,  effossae 
franguntur,  viliores  a praestantioribus  caute  sepa- 
rantur, qua  re  illi,  qui  huic  inserviunt  labori,  pul- 
verem cum  aere  commixtum  haurientes  praecipue, 
quum  in  locis  agant  clausis,  hypocausta  secretoria 
dictis  (Scheidestuben),  vexantur  doloribus  illis  ve- 
hementissimis  in  ventriculo  multosque  alios  expe- 
riuntur morbos,  praesertim  pulmonum.  — Duplici 
ratione  minerae  comminuuntur.  Aliae,  quae  conti- 
nent metallicas  partes  coacervatas,  praestantiores, 
eertis  machinis  in  pulveris  formam  rediguntur; 
aliae,  quae  minores  recondunt  metallicas  partes, 
iisdem  in  pulverem  convertuntur  machinis,  ita  ta- 
men, ut  aqua  coritinuo  affluat,  quo  fit,  ut  steriles 
utpote  leviores  partes  cum  ea  defluant,  metallicae 
vero  quam  graviores  desideant.  Qui  huic  labori 
inserviunt,  nulli  detrimento  nisi  frigori  humido  ex- 
ponuntur, quare  morbos  respicientes,  quibus  impli- 

1)  Ludovic.  Lilienhain:  disquisitio  chemico  — patho- 
logica circa  Saturninum  et  morbos  Saturninos, 

2)  vid.  Agricol.  d.  re  metallica  lib.  10  et  dialogum  operi 
huic  affixum,  nec  non  Matthiol.  in  Dioscorid.  commen- 
tar. 1.  5.  c.  60. 

cari  possunt,  plane  alios  et  levioris  momenti  vide- 
mus ac  in  illis,  qui  altera  utuntur  methodo,  mine- 
ris in  pulverem  redigendis.  Horum  conditio  pejor 
dicenda  ob  magnam  pollinis  quantitatem,  qui  excu- 
titur, quo  hunc  laborem  subeuntes  afficiuntur.  Ad 
hanc  probandam  Ilsemannum  ipsum  audiamus : 
„vidisse  juvenem  memini  labori  illi  inservientem,  cu- 
jus pedes  aeque  ac  femora  peracto  labore  atro  isto 
minerarum  polline  tota  tincta  erant,  quod,  quum 
mirantem  me  observaret,  non  est,  inquit,  quod  ob- 
stupescas, eandem,  quam  modo  pedes,  sed  et  totum 
saepe  corpus,  etsi  quovis  die  repurgem,  nunquam 
fere  non  iterum  prae  se  ferunt.  Quanta  igitur 
fuerit  pollinis  copia,  facile  inde  erit  collectu.“ 

Ut  partes  in  molybdaena  adhuc  inclusae  (sul- 
phureae et  aliae)  comburantur,  operationi  ustionis 
exponuntur  i.  e.  igni  committuntur  haud  vehementi, 
quod,  quum  fere  nullum  laborariis  ferat  detrimen- 
tum, negligamus.  Ustionem  sequitur  fusio,  qua 
operatione  molybdaena  liquefacta  in  catillas  trans- 
funditur et  refrigerata  id  nobis  offert,  quod  plum- 
bum dicimus,  a quo  parva  argenti,  quod  continet, 
copia  sejungenda  est.  Hisce  rebus  inservit  furnus, 
qui  catinis  instructus  ignem  praebet  follium  spiritu 
sufflatum.  Effluvia  e mineris  expulsa  inquinant 
auram  circa  furnum  ab  operariis  haustam,  praeci- 
pue morbos  producunt  ventriculi  et  intestinorum, 
ut  fusores  (Schmelzer)  probant,  qui  praesertim  sae- 
vissimis doloribus  colicis , pertinaci  alvi  obstru- 
ctione et  neglecta  medela  tempestiva  artuum  pa- 
ralysi corripiuntur.  Operatione  denique  separatio- 
nis argentum  a plumbo  removetur,  qua  re  ob  per- 
petuum ignis  flatum  plumbum,  quod  maximam  mix- 
turae partem  format,  vitrescit  i e.  in  lithargyrum 
commutatur  1).  Separatores,  sic  enim  dicuntur  illi, 

1)  Ne uin annus  in  ehem,  praelect.  p.  2.  cap.  7 edit. 
Zimmerm.  p.  432.  Lithargyrum  ist  ein  glasartig  ge- 
wordenes  Blei,  so  sein  inflammabile  verloren , und  so- 
bald  ihm  solches  wieder  beigebraclii  wird,  reduzirt  e« 

qui  inserviunt  labori  modo  monito,  plerumque  morbo 
nostro  afficiuntur  et  metallurgi  ipsi  voce  unanima 
contendunt  et  effluviis  et  cinere,  furni  parietibus 
affixo,  repurgando,  praesertim  tempestate  adversa 
colicis  infestari  doloribus  atrocissimis , abeuntibus 
in  artuum  dolores  et  paralysin  nec  non  alvi  ob- 
structione. 

Plumbi  conditio  chemica. 

Saturnus  s.  plumbum  (plomb , lead)  humano 
generi  ex  antiquissimis  temporibus  valde  notum,  e 
caeruleo-album,  molle,  cultro  facile  secandum,  pon- 
dere specifico  11,352  J),  lenta  refrigeratione  cry- 
stallos formans  pyramidales  quatuor  laterum,  in  tem- 
peratura 262°  C.  solvitur,  aeri  expositum  mem- 
brana cana  obducitur,  sin  aer  una  cum  aqua  vim 
suam  exercet,  connubium  init  cum  acido  carbonico. 
— Zinco  excepto  facillime  omnium  metallorum  fluit, 
quare  veteres  Saturnum  aliis  metallis , quo  facilius 
ac  celerius  fluant,  addiderunt.  Raro  sub  reguli 
forma  invenitur,  sed  saepissime  oxydatum,  mixtum, 
ut  jam  supra  vidimus,  cum  aliis  metallis  (cum  ar- 
gento etc.).  Plumbum  cum  oxygenio  secundum 
Berzelii  sententiam  quadruplex  init  connubium: 

1.  Qxydulum,  plumbi  cinis,  ortum  e 
metallo  aeri  exposito.  Splendor  metallis  proprius 
magis  magisque  evanescit,  quo  fit,  ut  metallum 
ipsum  cuticula  caeruleo-canescente  circumdetur. 

2.  Oxydum,  cui  antea  nomen  fuit  Massi- 
cot  optime  prolatum  plumbo  in  acido  nitrico  so- 
luto, quae  solutio  ad  siccitatem  evaporata  in  catina 
e platina  parata  candefit.  Colore  gaudet  flavo,  con- 
tinens metalli  partes  92,829  et  oxygenii  7,171  aut 
centum  metalli  partes  excipiunt  oxygenii  7,725. 

sich,  et  p.  5.  cap.  28.  beim  grossen  Abtreiben  (in  se- 
paratione) wird  alles  beim  Silber  gevvesene  Blei  zum 
Lithargyrio,  welches  eiu  halb  vitreszirtes  Blei  ist. 

1)  Grens  Pharmacologie  3te  Auli,  von  Bernhardi  und 
Buchholz,  Halle  und  Berlin  1813.  Th.  2.  §.  237. 

3.  Hyperoxydum  rubrum,  vulgo  Mi- 
nium dictum,  constans  e plumbi  partibus  89,62  et 
oxygenii  10,38  aut  centum  partes  excipiunt  11,59. 
Inter  Massicot  et  Minium  lithargyrum  (W3o<;,  lapis, 
a^yvQoii,  argentum)  tenet  medium.  Idem  esse  vide- 
tur,quod  Celsus  retrimentnm  plumbi1 2)  appellat. 

4.  Hyperoxydum  fuscum,  ortum  e Mi- 
nio acido  nitrico  depurato  soluto  (una  Minii  pars 
reducitur,  altera  vero  cum  oxygenio  inde  sejuncto 
connubinm  init  ad  formandum  hyperoxydum)  con- 
tinens plumbi  86,62  et  oxygenii  13,38.  Cum  sul- 
fure  aeque  ac  cum  metallis  plerisque  facile  con- 
jungitur plumbum,  cujus  optimum  est  reagens  aci- 
dum hydrothionicum,  quo  formatur  praecipitatio  fusci 
primo  coloris , postea  subgrisei.  Inde  deducitur 
methodus,  qua  Hah  nem  annus  rationem  docuit 
detegendi  Saturni  in  vinis  eo  praecipue  inquinatis. 
Jam  Orfila  huncce  Hahnemanni  liquorem  pro- 
batorium  aliis  praeparatis,  in  quibus  principium  est 
hydrothionicum,  anteponit,  cujus  verba  addere  non 
a re  nostra  aberrare  videtur:  ..En  effet,  presque 
tous  les  vins  rouges  sans  addition  de  plomb  pro- 
duissent  un  precipite  leger  d’un  couleur  violette 
sale,  lorsqu’on  les  met  en  contact  avec  ces  hydro- 
sulfures.  Cette  remarque  avait  deja  ete  faite  par 
M.  Merat.  Merat  conclut  avec  raison,  que  1’eau 
hydrosulfuree  droit  etre  prefere'e  aux  hydrosulfu- 
res,  puisqu’elle  n’apporte  aucun  changement  dans 
le  vin  naturel.”  — Omnia,  si  proferremus  Saturni 
connubia,  angustos,  quos  in  elaboranda  re  nostra 
posuimus,  lines  nimis  dilataremus,  quam  ob  rem 
illa  tantum  eligamus,  quae  arti  medicae  gravis 
sunt  momenti,  cum  aceto  nempe  acidoque  carbonico. 

Armentum  album,  cerussa  alba,  para- 
tur e plumbo  vaporibus  aceti  corroso  aut  e plumbo 

1)  A.  Cornei.  Ceis,  de  re  medica  lidr.  8.  cap.  II.  sect. 
XIII. 

2)  1'raite  de  la  colique  metallique  par  F.  V.  Merat, 
deuxiemc  edition,  Paris  1812. 

basieo  ope  acidi  earbonici.  Acidum  carbonicum 
inest,  ut  eo  probatur,  quod  in  acidis  effervescente 
acido  carbonico  solvatur;  nil  aceti  continens,  quum 
cerussa  alba  in  aqua  non  solubilis,  plumbum  vero 
aceticum  solubile  sit. 

Acetnm  Saturninum,  plumbum  oxy- 
dulatum  in  aceto  ita  solutum,  ut  neutra  pars 
praevaleat. 

Aqua  vegeto-mineralisGoulardi,  aqua 
saturnina,  acetum  Saturninum  aqua  dilutum.  Quam- 
quam haec  mixtura  legibus  a ehem  icis  latis  non 
respondet,  tamen  ejus  vis  medica  non  plane  est 
deneganda. 

Plumbum  aceticum  acidum,  Saccha- 
rum  Saturni,  praevalente  acido  acetico  et  cry- 
stallisandi  facultate  differt  ab  aceto  saturnino. 

Reliqua  Saturni  praeparata,  si  quis  vestrum, 
Lf.  B.,  cognita  habere  velit,  evolventes  Gm  elini 
apparatum  invenietis,  qui  — memorabile  dictu  — 
iis  enumerandis  tredecim  implevit  paginas.  Omis- 
sis quoque  plumbatis,  quae  tum  ab  antiquissimis 
jam  temporibus  sunt  laudata,  tum  a peregrinis  ad- 
huc usitata,  ad  morbi  ipsius  descriptionem  conver- 
tamus. Sed  ante  omnia  labiis  tantum  prioribus  vim 
plumbatorum  universalem  gustemus  et  inquiramus. 

Quamquam  valde  absum,  ut  quaestionem  de 
vi  metallorum  sub  regularum  forma  annuenda  aut 
deneganda  renovarem,  neque  multa  afferrem  certa- 
mina, quae  de  vi  remediorum,  si  succo  gastrico 
non  sunt  solubilia,  chemicorum  sententias  valde 
discreparunt,  tamen  cum  Grenio1)  de  plumbo 
tractante  consentire  nequeo,  dicente:  remedia  succo 
gastrico  haud  solubilia  nullius  momenti  esse  ha- 
benda. Quid  enim  hac  sub  conditione  de  sulphure 
cogitamus,  cujus  egregium  usum  quam  maxime 
probarunt  medici?  Quid  porro  de  unguento  Nea- 
politano, cui  pro  111.  Linkii  experimentis  Mercu- 


1)  Gren,  op.  cit.  p.  465 — 72. 

rlus  non  oxydulatus  sed  purus  metallicus  inest? 
Quid  si  Galenus1)  laminas  plumbi  coxis  impo- 
sitas somnia  Veneris  coercuisse  memoriae  tradi- 
dit? Nonne  Veteres  ad  discutiendos  tumores  scro- 
phulosos,  ad  pollutiones  arcendas,  ad  dolores  lenien- 
dos plumbo  regulino  usi  sunt?  Non  minime  mo- 
menti esse  videtur,  quod  Percival2)  narrat: 
viro  cuidam  mos  erat  vespertino  tempore  pedes  in 
lamina  plumbea  juxta  focum  ponere , qua  canis 
tori  instar  usus  erat,  inde  ipse  paralyticus  factus 
est  et  canis  pedum  usum  perdidit. — Quaenam  vero 
oxydorum  vis?  Quid  est,  quod  hujus  rei  certa- 
mina nos  docuerunt?  Nusquam  Hippocratis 
verba  3)  magis  suo  loco  esse  videntnr , quam  hic, 
dicentis:  „ars  vero  medica  et  nunc  et  paulopost 
non  idem  facit  et  sibi  contraria  facit  eaque  sibi 
ipsis  contraria.44  — Quid  in  plantis,  quid  in  anima- 
libus, quid  in  homine? 

1.  Plantae,  quod  omnibus  in  regionibus,  ubi 
plumbum  effoditur,  observatum  est,  Saturni  vapo- 
ribus albescunt. 

2.  De  vi  Saturni  noxia,  quam  efficit  in  ani- 
malia, multa  fecerunt  experimenta  Percival4), 
Weinhold  et  Orfila5).  Ex  multis  unum  tan- 
tum proferre  liceat,  quod  Orfila  observavit:  be- 
stiae non  procul  a mineris  saturninis  viventes  tris- 
tes fiunt,  sensim  sensimque  apepsia,  faeces  du- 
rae, molestae,  nonnunquam  vomitus  cruentus  oriun- 
tur semper  se  vertentes.  Weinholdius,  quum 
cani  duas  drachmas  sacchari  Saturni  dedisset,  re- 
spiratio altior,  deglutitio  validior  facta  cordisque 
contractilitas  aucta  est. 

3.  Nostrum  si  respicimus  organismum,  vene- 
num sensu  strictiori,  sensim  sensimque  et  lente  per- 

1)  Galen.  de  medicam,  lib.  IX. 

2)  Percival  on  the  poison  of  lead  p.  17. 

3)  Hippocr.  de  locis  in  homine  ep.  XV. 

4)  Ueber  Bleigifte,  in  Magazin  fur  Aerzte,  Stck.  3.  p.  276. 

5)  Orfila,  traite  des  poisons.  Paris  1814.  T.  1.  p.  246. 


niciem  parans,  dicendum  est.  Quae  inde  oriuntur, 
saepissime  et  sexcenties  in  metallariis,  quorum  est, 
plnmbum  effodire  et  calcinare,  et  in  pictoribus  pi- 
gmenta, quibus  plumbum  inest,  tractantibus,  vide- 
mus. R amazzini1),  qui  artificum  morbos  de- 
scripsit: ,,  ego  quidem,  ait,  quotquot  novi  pictores 
et  in  hoc  et  in  aliis  urbibus,  omnes  fere  semper 
valetudinarios  observavi  et  si  pictorum  historiae 
evolvantur,  non  admodum  longaevos  fuisse  consta- 
bit ac  praecipue,  qui  inter  eos  praestantiores  fue- 
rint. R a p h a e 1 e m Urbinatem,  pictorem  cele- 
berrimum in  ipso  juventae  flore  e vivis  ereptum 
fuisse  legimus  in  T ronchi  no2 3),  cujus  immatu- 
ram mortem  Balthasar  Castilionaeus  ele- 
ganti carmine  deflevit.44  Nec  minus  C o rreg  gi  o, 
cujus  in  aeternum  vivet  fama,  Saturno  veneficatus 
mortem  subiit. 

4.  Jam  supra  rationem  exposuimus,  qua  me- 
tallarii variis  operationibus  vario  modo  afficiuntur. 
Cerussa,  loco  fuci  adhibita,  lithargyro,  lacte  virgi- 
num, tinctura  vinum  dulcificante  (quae  nil  nisi  li- 
thargyrum  est)  dira  veneficia  gignuntur.  Rem  me- 
moria dignam  de  la  Valiere  refert:  furnus  ligno, 
lithargyro  colorato  accenso  calescit,  panis  in  eo 
torretur  et  novem  homines,  qui  hunc  panem  come- 
dunt, colica  saturnina  subito  vexantur.  V a n Swie- 
ten®)  juvenem  nobilem,  quam  gonorrhoea  laboran- 
tem singulis  diebus  drachma  una  sacchari  satur- 
ni  in  emulsione  porrecta  curavit,  colica  satur- 
nina affectum  videbat.  Baumerus4)  plumbum 
resolvens  esse  putat,  vim  repellentem  Boerhaa- 
vius,  exsiccantem  noxiamque  Plenkius  ei  tri- 
buit. Goulardius5)  plumbi  particulas  poris  cu- 

1)  In  oper.  jam  citat. 

2)  Trochin,  de  colic.  pictor.  Genevae  1757. 

3)  F.  v.  Sivietencommentariiin  Boerli.  aphor.  t.  III.  §.1060. 

4)  Richter’s  chirurgisclie  Bibliothek  Thl.  7.  474. 

5)  Goulard.  remarques  observatives  eur  les  effeta  et  les 
preparats  du  plomb  1760,  ubersetzfc  von  V ogel. 

tis  insinuatas  tumores  imperspirabiles  solvere  et 
obstructiones  dissipare  contendit,  nil  de  vi  adstrin- 
gente  et  antiseptica  in  eo  supponens,  Culle- 
nius1)  adstringenlium  classi,  Jahnus  adstringen- 
tium  narcoticorumque  adscribunt  et  H u f e 1 a n d i u s2) 
noster,  auctor  summus  maximusque,  sensibilitatcm 
aeque  ac  irritabilitatem  hujus  metalli  usu  debilitari, 
attamen  illud  contractum  et  cum  aliis  rebus  con- 
junctum caustici  instar  efficere  posse  dicit.  V o g- 
tius3),  qui  ad  adstringentium  acidulorum  classem 
refert,  ut  in  omnibus  remediis  tres  quoad  vim  phar- 
macodynamicam  effectus  ponit  gradus,  quorum  prior 
minimi  momenti  vegetationem  tantum  coercet  nec 
digestionem  nec  assimilationem  infestans;  secundus 
eo  excellit,  ut  assimilationem  turbet  aeque  ac  ce- 
teras functionum  laesiones  proferat;  tertius,  sum- 
mum praebens  effectum,  gigmt  id,  quod  tabem  di- 
cimus saturninam  et  colicam  saturninam  aut,  ut  ejus 
ipsius  verbis  utar,  veneficium  plumbo  ortum  quoad 
decursum  et  chronicum  et  acutum,  nervis  imprimis 
systematis  gangliosi  affectis. 

Partes  affectae. 

Statum  huncce  morbosum  ab  experientia  peti- 
tum ita  nunc  exponere  conabor,  ut  singulas  fun- 
ctiones turbatas  ordine  quodam  describens  illas  an- 
teponam partes,  quae  prae  aliis  afficiuntur. 

Digestio. 

Aegroti  acutissimo  correpti  abdominis  dolore 
et  ad  sedem  et  ad  sensum,  quo  utuntur,  vario, 
modo  hanc  modo  illam  abdominis  plagam  querun- 
tur dolorosam,  eo  saepe  vehementiae,  ut  deliran- 
tium instar  se  gerentes  exhausti  tandem  aut  lipo— 

1)  Cullen.  treatise  on  materia  medica,  tom.  II. 

2)  IIufeland’s  Tlierapie  Thl.  2.  Cap.  von  den  Vergif- 
tungen  und  von  den  Exanthemen. 

3)  Lelirbuch  der  Pharmakodvnaraik  vom  Dr.  Ph.  Fr.  W. 
Vogt.  Wien  1831. 

thymici  aut  quoque  paralytici  evadant.  Dolor  a 
regione  lumbali  incipiens  umbilicalem  versus  ascen- 
dens epigastricam  usque  petit,  modo  ardens,  modo 
lancinans,  saepe  ob  vehementiam  vix  perferendus, 
terebrans,  secundum  aegrotorum  contentionem  in- 
testina contorquens,  quasi  ista  perforentur  et  la- 
cerentur, artus  saepe  occupans,  rheumatismo  acuto 
simillimus,  sic  in  aliis  brachia,  femora,  crura , us- 
que ad  malleolos  decurrens,  in  aliis  articulos  te- 
nens digitorum,  manuum,  in  aliis  tandem  tam  gra- 
vis, ut  a flammea  quam  vehementissima  vexari  vi- 
deantur. Hic  dolor  plerumque  tactu  non  augetur, 
e contrario  mitigatur,  quamvis  alii  attactum  aver- 
sentur.  Memoratu  dignissima  alvi  obstipatio  per- 
tinacissima, neque  remediis  huic  fini  alias  saluber- 
rimis nec  ulli  clysmatis  generi  cedens,  quatuorde- 
cim  ultra  dies  teste  S u ch  lan  d i o J)  interdum  per- 
durans, quae  raro  ita  sponte  aufertur,  ut  faex  sol- 
vatur pauca,  dura,  viscida,  siccioris  quoque  con- 
sistentiae,  coloris  grisei  vel  nigri,  quasi  adusta,  in 
globulos  saepe  intorta,  stercoris  ad  instar  ovilli  vel 
caprini  et,  ut  S p a ngenb  er  g i us  observavit,  li- 
thargyro saepe  obducta,  talem  prae  se  ferens  for- 
mam, quali  globuli  lusorii  a figulis  ex  argilla  pa- 
rati utuntur.  Anus  introtracta,  intestino  recto  quasi 
fune  constricto,  clysterem  aut  non  admittit  aut  ad- 
missum absque  effectu  explodit ; tenesmus  dolen- 
tissimus,  cum  effluxu  muci  sanguinolenti  saepe 
conjunctus.  Quidam  nihilominus  alvum  deponunt 
idque  solito  crebrius  et  copiosius  ac  in  statu  sano, 
quod  multo  melius  quam  in  illis,  quorum  venter  ex 
toto  manet  compressus.  Sedes  omnino  frequentio- 
res  minorem  affectionis  gradum  indicant. 

Ceterum  linguae,  materia  biliformi  obtectae  et 
faucium  habitus  febri  biliosae  similis  est,  sensus 
corporis  alieni  per  oesophagum  reptantis,  strangu- 
latio et  hystericis  globus,  singultus,  vomituritio, 


1)  In  dissert.  de  paralysi  metallariorum. 

ructus  amari,  acidi,  acido  - austeri,  putridi,  vomitus 
crebri  biliosi,  ingestorum  faeculenti,  laboriosissimi, 
difficillimi  et  cum  clamore,  quem  St  oli  boatum 
dicit.  Ejiciunt  saepe  viscida,  picis  ad  instar  tena- 
cissimae , viridis , haud  raro  vel  alius  pessimi  co- 
loris. Abdomen  inaequale,  durum,  cutis  corrugatio 
in  eo  dolorifica,  sensu  saepe  corrodente,  praecipue 
obstipatione  perdurante  et  omnibus  resistente  clys- 
teribus. 

Calor  abdominis  non  seinper  auctus,  plerum- 
que, si  jam  pluries  recidivus  est  factus  et  in  ca- 
sibus gravissimis. 

Circulatio. 

Quamquam  febris  non  ab  initio,  raro  morbo  jam 
progresso,  variae  indolis  est  observata,  modo  bi- 
liosa, modo  putrida,  modo  intestinorum  inflamma- 
tione orta,  tamen  semper  singularem  pulsuum  du- 
ritiem praebet  aegrotus  per  omnes  corporis  partes 
et  paralysi  affectas  et  atrophicas  divulgatam  et  tam 
perspicuam,  ut  arteriae,  quas  chordam  quasi  fer- 
ream valdeque  tensam  tangimus,  aequabili  motu 
et  tardo  vibranteque  tangentem  digitum  feriant. 
Haec  pulsuum  conditio  nec  repetita  venaesectione 
nec  alio  morbi  removendi  conatu  aufertur , diutis- 
sime persistit,  symptomatum  plerumque,  ut  Stoll 
dicit,  quasi  ultimum  claudit  agmen,  mollior  vero 
et  remissior  facta  signum  praebet  certissimum  re- 
convalescentiae.  Neque  morbi-  character  deletur 
nec  aegrotus  ab  omni  recidivo  plane  tutus  haben- 
dus , nisi  pulsus  remissiores  et  eadem  sunt  condi- 
tione, quali  in  sano.  Unicum  tantum  Sto  IT  in 
nosocomio  suo  recepit,  qui  hos  arteriarum  ictus 
valentes  non  obtulit,  sed  c contrario  per  totum 
morbi  decursum  molles,  quod  aut  in  singulari  ae- 
groti dispositione  aut  in  morbo  alio,  quo  simul  la- 
boravit, a colica  saturnina  plane  alieno,  causam 
habuisse  videtur.  Idem  auctor  in  quodam  obser- 
vationum loco  annotat:  ,, nihilominus  quidam  sani- 

latem  recuperaverunt  constantem,  etsi  ea  pulsuum 
peculiaris  durities  et  vibratio  indebilis  perstaret.a 
— Sanguis,  quod  ad  ejus  attinet  aspectum,  de- 
tractus nil  vitii  monstrat,  nisi  morbus  jam  pro- 
tractus; praebet  enim  tunc,  ut  in  pleuritide,  corium 
crassum,  quod  non  ab  aucta  vi  vitali,  quae  sanguini 
inest,  sed  inde  deducendum  videtur,  quod  ictibus 
arteriarum  diutius  fuerat  subjectus. 

Respiratio. 

Interdum  convulsiones  diaphragmatis  et  mu- 
sculorum abdominalium  respirationem  proferunt  dif- 
ficilem, saepe  quoque  est  facilis.  Dyspnoea  chro- 
nica, asthma  spasticum  ad  morbos  posthumos  referenda. 
Larynx  et  tota  regio  trachealis  saepe  exsiccata 
vocem  raucam  et  vix  percipiendam  exhibet,  ita  ut 
aeger  se  ipse  audire  nequeat. 

Functiones  cerebri. 

Nonnulli  praesentiunt  insultum  e moerore  et 
sollicitatione  insolita,  vertiginosi  fiunt,  stupidi,  in- 
somnes, animo  valde  agitati,  quam  maxime  anxii, 
vexati  subito  timore  et  horrore,  ita  ut  repente  no- 
ctu expergefacti  lectum  trepidantes  deserant,  quasi 
periculum  immineat  mortiferum.  Nec  minus  insul- 
tus epileptici  et  apoplectici  intrant  idque  vario 
morbi  stadio,  modo  ante  morbi  accessum  modo  om- 
nibus symptomatibus  jam  remotis.  Jta  Stoll: 
,, convulsionem  omne  fere  genus  in  hoc  morbo  ap- 
paret sed  maxime,  quod  gravissimum  est  et  uni- 
versum corpus  incursat,  epilepsia  nempe,  quae  nullo 
non  tempore  et  non  opinantes  projicit,  decedit,  re- 
petit. Quosdam  apoplexia  ferit  prius  convulsos: 
ea  plerumque  solvi  solet  atque  inter  multos  duo 
periere  ea  non  soluta,  recenter  ad  nos  venientes, 
nondum  ullo  remedio  usi.££  Aspectum,  quem  prae 
se  ferunt  aegroti  talem  describit  Stoll:  aspectus 
quasi  maniacorum  atque  alieni  quid  habens,  attoni- 
tus, furiosus,  minas  cogitans,  meditabundus,  moe- 

rens.  — Quoad  sensus  in  aliis  oculorum  acies  per 
vices  et  repente  obtusa,  postea  amaurosis  tem- 
poraria, subito  cessans,  subitoque  iterum  recurrens, 
in  aliis  surditas  accedit.  Monendum  adhuc,  morbo 
protracto  aegrotos  valde  afflictos  et  tristissimos 
homines  fugere. 

Apparatus  locomotorius. 

Dolor,  qui,  ut  supra  jam  monuimus,  variam 
tenet  regionem,  saepe  lumbaginis  aut  ischiae  utitur 
natura,  cujus  loco  interdum  sensum  reptantium  for- 
micarum aut  quendam  virium  muscularium  stuporem 
aegroti  percipiunt.  Praeterea  artuum  convulsiones 
dolore  comitante  aut  deficiente;  tumores  interdum 
adsunt  in  tibia,  quod  ad  sedem  et  ad  dolorem,  tem- 
pore nocturno  et  calore  lecti  vehementissimum, 
syphiliticis  similes.  Non  omittenda  sunt  tubercula1 2), 
quae  singulis  in  Casibus  pone  digitorum  tendines 
in  manuum  dorso  existunt,  seCundum  magnitudinem 
et  formam  varia,  ab  initio  mobilia,  dolorosa,  sub 
pressu  quidem  minuta,  sed  mox  sponte  citra  pres- 
sionis vestigium  restituta,  aequantia  fabam  aut  di- 
midiatam avellanam,  postea  imprimis,  si  per  longum 
temporis  spatium  permanent,  dura,  immobilia  et 
tendinum  mobilitatem  impedientia.  Stoll  de  his 
tuberculis  monet:  „in  uno  multa  tubercula  una  serie 
collocata  ad  pubem  et  utrimque  pone  annulos  abdo- 
minis et  supra  eosdem  et  hinc  inde  in  cute  abdo- 
minis vidi , evanescentia  ferine  repente  et  rdna- 
scentia.u  — Tempus,  quo  apparent,  incertum,  modo 
jam  stadio  morbi  progresso,  modo  priusquam  ullum 
exstaret  aliud  mali  imminentis  signum,  torminibus  se- 

1)  Coecitate  correptos  Spangeubergius,  medicus  quon- 
dam aulicus  et  physicus  civitatis  Clausthaliensis  expe- 
rientissimus,  duos  ex  colica  praegressa  arthriticos  ob- 
servavit, quorum  alterutri  externa  remedia  parum  vel 
nihil  profuere,  emeticum  vero  et  vinum  medicatum,  quo 
hausto  multas  faeces  aeger  rejecit  viscidissimas,  insigne 
auxilium  attulerunt. 

2)  Noli,  L.  B.,  cogitare  de  illis  plaue  aliis,  quae  in  pul- 
monibus aliisque  in  organis  reperiuntur. 

rius  seculis.  Interdum  horum  tuberculorum  loco  ma- 
nus una  cum  pedibus  ac  in  rheumatismo  acuto  tume- 
scunt valdeque  dolent,  utrumque  auctum  inde  a ve- 
spere usque  ad  multam  noctem,  tempore  demum  ma- 
tutino minutum.  Hae  exacerbationes  et  remissiones 
majorem  exhibent  constantiam,  quam  rheumatismus 
ipse  inflammatorius. 

Paralysis. 

Paralysi,  ut  plerumque  aut  movendi  tantum 
lacultas  sensu  remanente,  aut  utrumque  et  motus 
et  sensibilitas  aufertur  (completa  igitur  aut  incom- 
pleta esse  potest)  et  superiores  et  inferiores,  aut 
quoque  utramque  simul  extremitatem  afficit,  saepius 
superiores,  nisi  superiores  jam  antea  invaserit,  in- 
terdum tantum  partialem J)  se  praebens  ita,  ut  digi- 
torum unus,  manuum  altera  paralytica  evadant.  Ut 
in  omni  paralysi,  quum  protrahatur,  et  in  hac  non 
solum  systematis  nervosi  affectionem  sed  etia  m re- 
productionis  videmus,  extremitates  marcescunt  et 
functiones  digestivae  ab  omni  parte  turbantur.  Mem- 
brorum resolutionem,  quae  dolore  plerumque  artiente, 
dilacerante  aut  pungente,  arteriarum  in  iisdem  vi- 
brantibus et  validissimis  ictibus  indicatur,  non  in 
omnibus  eodem  tempore,  sed  primo  in  humeris  vi- 
demus, dein  cubitis,  tum  demum  carpis,  qui  tardo 
et  omnium  ultimo  vigorem  recipiunt.  Sympto.mata 
affeeti  systematis  nervosi  saepe  optima  validaque 

1)  Exemplo  suut  observata  in  nosocomio  caritatis  Beroli- 
nensis,  florente  celeb.  YVolf,  quorum  notatu  dignissi- 
mum iu  pictore  viginti  quinqe  annos  nato,  cui  nomen 
erat  Henricus  Slotz.  Colica  saturnina,  qua  jam  sae- 
pius affectus  et  curatus  erat,  paralysin  musculorum  i;x- 
tensorum  manuum  x-eliquit.  Paralysis  manuum  incom- 
pleta aderat,  dextra  tamen  magis  quam  sinistra  dei)  ili— 
tata  et  in  articulatione  curvata;  omnes  musculi  et  li- 
gamenta cum  totius  extremitatis,  tum  digitorum  plane 
relaxati;  mobilitas  iu  articulatione  nulla,  retinendique 
vis  sublata;  pulsus  parvus,  celer  et  durus,  sinistrae 
manus,  quamvis  majore  vi  praeditae,  tamen  extensores 
debiles  erant  et  intus  curvati,  pulsus  fere  plenus,  du- 
riusculus. 

intestinorum  conditione  apparent,  unde  consentire 
nequimus  cum  illis,  qui  contendunt,  esse  illa  sym- 
pathica affectorum  intestinorum.  Andral  dicit: 
Le  plus  commun  des  ces  desordres  nerveux  consiste 
dans  des  doulcurs  que  les  malades  ressentent,  sont 
accompagnees  d’unc  faiblesse  insolite  de  1’action 
musculaire  de  la  partie,  ou  elles  se  font  sentir  et 
peu  a peu  cette  faiblesse  se  transforme  en  une 
veritable  paralysie.  Ainsi  nous  trouvons  reunies 
dans  ce  cas  1’exaltation  de  la  sensibilite  normale 
et  la  diminution  de  la  mobilito.  Paralysi  extenso- 
rum manus,  quae  est  frequentissima,  motus  ejus 
flexorum  praevalet  ita  quidem  ut  modo  carpus  in 
rectanguli  forma  versus  antibrachii  dorsum,  modo 
ita  digiti  versus  carpum , modo  tandem  phalanges 
in  se  invicem  inclinentur.  Quamquam  haec  para- 
lysis illos  arripere  solet,  qui  jam  inde  a longo  tem- 
poris spatio  plumbo  parando  serviunt  saepiusque 
colica  laborarunt,  tamen  non  semper  id  fiat  necesse 
Andral  contendit.1 2)  Sed  et  in  aliis  partibus  pa- 
ralysis apparet,  ut  in  extremitatibus  superiori- 
bus, quae  saepe  immobilitatem  completam  offe- 
runt A)  Cadaverum  sectio,  quae  in  utroque,  hac 
paralysi  laborante,  (vide  notam)  diligentissime  per 
omnes  et  cerebri  et  medullae  spinalis  partes  insti- 
tuta fuit,  nil  attulit  quod  sufficienter  et  paralysis 
singularis  et  mortis  subitaneae  causam  explicare 
potuit.  Ilorum  alter  parvam  tantum  cerebri  partem 
emollitam  praebuit. 

Paralysis  incompleta,  uno  tantum  inter  viginti 


1)  Cependant  nous  1’avous  vue  surveuir  dans  quelques  cas, 
ou  il  n’y  avait  eneore  que  tres  peu  de  temps,  que  les 
malades  etaient  somnis  a 1'influence  du  plomb  et  ou  iis 
n’avaieut  pas  eneore  eu  la  colique.  II  y a des  cas, 
ou  elle  se  dissipe  assez  promptement,  d’autres  fois  ce 
n’est  qu’au  bout  d’un  temps  tres  long  qu’elle  disparait, 
ri’autres  fois  entin,  elle  est  incurablc. 

2)  Deux  fois  nous  avons  eu  occasion  d’ouvrir  le  cadavre 
d’iudividus,  qui  etaient  frappes  d’une  immobilite  com- 
plete des  metnbres  thoraciques.  (Andral.) 

casus  excepto,  raro  invenitur  aeque  ac  singulorum 
membrorum.1)  Hanc  rem,  si  uberius  ac  reliqua 
tractarem,  noli,  L.  B.,  graviter  ferre,  maximi  in 
hoc  praecipue  morbo  momenti  et  summum  singulari 
ratione,  qua  exstitit,  pathognomonicum  est  signum, 
ita  quidem,  ut  non  inutile  milii  videretur,  meis, 
quae  dixi,  alia  adhuc  addere,  quae  et  veterum  et 
recentiorum  nonnulli,  de  hac  re  copiosius  agentes, 
cogitarunt.  De  paralysi  Ilse  mannus 2)  haecce 
monet:  solet  haec  varii  generis  esse:  solus  enim 
interdum  motus  aufertur  sensu  manente.  Saepe 
autem  et  motus  et  sensus  evanescunt.  Redit  vero 
plerumque  certis  temporis  intervallis  sensus,  tem- 
pestatis praesertim  circa  mutationes,  acutissimis 
doloribus  sese  manifestans.  Qua  de  re  testantur, 
quae  Spangenbergius  de  duobus  adnotavit  pa- 
ralyticis, quorum  alter  in  manu,  qua  laboravit  pa- 
ralytica dolorem  sensit  ad  cubitum  usque  tendentem 
admodum  vehementem;  alter  vero,  cujus  brachii 
unius  nervi  resoluti  fuere,  in  cubiti  articulatione 
contractionem  percepit  in  digitos  transeuntem.  Ve- 
rum et  sensus  et  motus  evanescunt,  ita  ut  ex  hoc 
morbo  paralytici  teste  Suchlandio3)  perinde  ac 
arthritici  confirmati  a cruciatibus  demum  aliquando 
immunes  evadant.  S t o 1 1 inter  multa  et  haec 
observavit:  id  mali  in  utroque  subinde  artu  est, 
sed  etiam  in  alterutro.  Rarius  crurum  impotentiam 
vidi  eamque  nunquam  solam,  ac  brachiis  sanis.  Ubi 
omnium  artuum  vis  semel  periit,  ea  citius  rediit  in- 
fernis. Varia  mali  intensio  est,  cum  subinde  ex 
trunco  brachia  pendeant  ferine  emortua  marcidaque 
nonnunquam  vero  moveri  queant,  si  aeger  intensis 
omnibus  nervis  connitatur.  Contingit,  ut  res  intra 


1)  Dict.  d.  sc.  med.  La  paralysie  incomplete  est  un  acci- 
dent rare;  on  ne  voit  guere  qu’un  malade  sur  vingt  en 
etre  affecte.  La  paralysie  complete  d'un  seul  membre 
et  a plus  forte  raison  de  plusieurs  est  encore  plus  rare. 

2)  In  disput.  jam  citata. 

3)  De  paralysi  metallurgoruin. 

motura  saepe  solum  subsistat  atque  artus  non  ex- 
solvantur, utut  ad  motum  ineptiores,  graves,  dedo- 
lati, confracti.  'Inter  omnes,  quotquot  ex  ea  colica 
sanavi,  nemo  fuit,  qui,  si  artus  integros  ad  nos 
attulerat,  eorum  usum  in  nosocomio  amiserat.  Quos 
membris  exsolutos  vidimus,  ita  malo  multati  jam 
advenerunt. 

Diagnosis. 

Difficultas  artis,  morbi  cujusdam  cognoscendi, 

— omittamus  sententiam,  facultatem  esse  divinitus 

— quae  praecipue  in  tironibus  animadvertitur,  inde 
deducendum  videtur,  quod  auctores  in  morbis  de- 
scribendis signa,  quae  dicuntur  pathognomonica,  non 
satis  bene  ab  illis  differunt,  quae  et  aliis  morbis, 
singula  fere  in  omnibus,  consensu  quodam  partium 
organismi  humani  inveniuntur.  Ita  morborum  ut 
ita  dicam  singularitas  nunquam  satis  perspicua  ante 
oculos  illius  versari  potest,  qui  uni  alterive  studet. 
Sin  usquam , in  nostra  praecipue  morborum  specie 
opus  est  ut  accuratius  sejungamus  ab  aliis.  Quem 
nostrum  latet  morborum  et  dolorum  copia,  qui  colici 
dicuntur?  Signa  ideo,  quibus  vix  mutari  potest 
morbus  noster  cum  alio,  sunt:  pertinax  alvi  obsti- 
patio1), abdominis  compressio,  dolor  et  vehementia 
et  sede  sua  varia  proprius,  pressu  minuendus,  pul- 
suum durities  venaesectionibus  saepe  institutis  non 
sublata,  varia  phaenomena  nervosa,  ad  quae  refe- 
renda sunt  paralysis,  plus  minusve  extensa,  et  com- 
pleta, animi  facultates  turbatae,  sensuum  laesiones 
etc.  — Colica,  quae  dicitur  vegetabilis,  biliosa, 
valde  extensa  esse  videtur,  orta  abusu  fructuum 
acerborum,  regnans  anni  tempore,  quod  biliosas 
praebet  affectiones,  quibus  rebus  sat  superque  dis- 
cernitur. — Quod  ad  colicam  Pictorum,  illa  pro- 
feramus, quae  legimus  in  libro  saepius  citato.2) 

1)  Le  phenomene  le  plus  invariable  est  la  constipation; 
il  precede  les  douleurs  et  celles-ci  diminuent  des  que 
les  selles  commencent  a se  retablir  (Andral.) 

3j  Dict.  d.  sc.  med. 


Quant  a.  ia  coliquc  ile  Poitou,  elle  differo  telle- 
ment  de  la  colique  dite  vegetale,  observee  dans 
d’autres  lieux,  que  nous  sonnnes  portes  a la  croire 
sa  nature  differente  et  a la  regarder  comme  une 
veritable  colique  de  plomb,  dctermine'e  probablement 
par  1’usage  des  eaux  charges  de  carbonade  acide 
de  plomb,  comme  Tronch in  l’a  observe  a Amster- 
dam,  oii  les  eaux  de  pluie  sont  recueillies  sur  les 
terrasses,  garnies  de  plomb  et  conduites  dans  des 
citernes  par  de  tuyeaux  meme  metals.  — 

Wanstr oostwyk  idem  observavit  Harlemi 
aquis  per  stillicidia  fluentibus;  fortasse  vasa  stan- 
nea, quibus  varia  ratione  plumbum  commixtum  est, 
symptomata  colicae  saturninae  proferre  possunt  in 
terra,  qua  vinum  poinaceum  (Cidre)  vinum  e piris 
paratum  etc.  potus  sunt  solemnes.  Georgius 
Bakc  colicam  Damnon iorum  annulis  plumbeis, 
quibus  amphorae  interne  sunt  praeditae,  contribuit. 
— Colicae,  cupri  usu  exortae,  desunt  pulsus  durus 
et  obstipatio  alvi  pertinax;  abdomen  non  tam  com- 
pressum, tactu  fit  dolorosum;  febris  et  cephalalgia 
eam  comitantur  et  nusquam  symptomatum  nervo- 
sorum, quae  semper  in  colica  saturnina  observan- 
tur, mentio  fit.  Nullus  aegrotus  membrorum  stu- 
pore afficitur,  paralysis  ubique  deest,  sensus  et 
animi  facultates  integri. 

Aetiologia. 

Causam  in  minerarum,  quae  igne  tractantur, 
latere  effluviis  idque  plumbaginis,  notum.  Sed  et 
aliis  mineris  inhaerentibus  effluviis  alii  tribuunt 
morbum,  sic  Arsenicalibus,  Mercurialibus  et  Anti- 
monialibus.  Sed  Arsenici  vis,  quam  habet  in  or- 
ganismum nostrum,  est  erodens,  caustica,  velocis- 
sime mortifera,  plumbi  vero  adstringens,  quoad  ef- 
fectum lento  potius  similis  veneno.  Et  Henke- 
lius  profert,  nunquam  illos,  qui  arsenicales  mine- 
ras  tractant,  eo  malo  affici,  de  quo  disserimus. 
Neque  vero  mercurialia  accusanda  sunt  de  causa 

morbi.  Quamquam  enim  nonnulla  symptomata,  quae 
in  illis  oriuntur,  qui  liydrargyri  effluvia  hauserunt, 
ut  convulsiones,  apoplexia,  epilepsia , artuum  tre- 
mor, paralysis , primo  intuitu  indoli  morbi  nostri 
respondere  videntur,  tamen  haecce  infestant  aegro- 
tos ex  idiopathia  absque  praegressis  gravioribus 
malis , in  nostro  contra  morbo  sunt  symptomatica, 
praecedentibus  nimirum  ventriculi  et  intestinorum 
doloribus,  a mercurii  vaporibus  minime  oriri  solitis 
nec  propria  hausti  mercurii  signa,  ptyalismus,  den- 
tium vacillatio,  morbo  nostro  obnoxios  unquam  in- 
vadunt. Neque  fumus  neque  effluvia  antimonii 
respectu  symptomatum  habito  morbum  nostrum  pro- 
ducere possunt.  Fumus  enim  antimonii  profert x) 
suffocationem,  apoplexiam,  vomitum,  alvique  de- 
jectiones enormes,  dentium  vacillationem  et  ptya- 
lismum; nostri  vero  obstructione  corripiuntur  per- 
tinaci, dentibus  gaudent  firmis,  nullo  salivae  fluxu 
unquam  vacillantibus.  Neque  sulphureis  exhalatio- 
nibus adseribi  potest  causa  morbi.  Illi  enim,  qui 
inserviunt  sulphuri  excoquendo , exspiratione  quidem 
difficili  laborant,  nulla  vehementi  alvi  obstructione, 
nullis  ventris  doloribus  nec  aliis  infestantur  sym- 
ptomatibus. — Quae  cum  ita  sint,  morbi  nostri 
originem  nulli  rei  nisi  plumbo  adseribi  potest»  Ar- 
gumento praeterea  sunt  a saturninis  remediis,  plumbi 
praecipue  sacchari  oborti  affectus.  Pertinet  huc, 
quae  apud  Fernelium2 3)  de  saccharo  saturni  ab 
empirico  ad  arthritidem  sanandum  dato  leguntur, 
quo  quippe  hausto  aeger  in  dysenteriam  et  posthac 
in  colicam  immanem,  alvi  obstructionem  et  tandem 
in  icterum  incidit.  Notatu  insuper  hanc  in  rem 
haud  indigna  sunt,  quae  Fr.  Hoffm  annus1)  de 
juvene  enarrat,  qui  ad  sistendas  nimis  crebras  pol- 
lutiones saccharo  usus  saturni , alvi  adeo  pertinaci 


1)  Siems  dissert.  de  vi  metallurg.  morbifera. 

2)  De  lue  veuer.  cap.  7. 

3)  In  dissert.  de  passione  iliaca. 

obstipatione,  ut  per  quatuordecim  dies  nec  flatura 
nec  faeces  emiserit,  afflictus  brevi  post  e vita  de- 
cessit. — Vasa  etiam  e plumbo  parata-  ad  aquam 
bibendam  adhibita  aeque  ac  vinum,  cujus  sapor 
acidus  lithargyro  edulcoratur,  proferre  dicuntur  co- 
licam nostram  nec  minus  butyrum,  cujus  pondus 
ob  augendum  agricolarum  lucrum  illo  mixto  gra- 
vatur, epidemicam  fere  genuit  quondam  colicam 
saturninam.  Saepe  alimenta,  quibus  fruimur,  plumbo 
miscentur,  quae  praecipue  suspicionem  movere  pos- 
sunt justam  in  casibus  veneficii  repente  exortis 
omni  alia  causa  deficiente.  — Praeterea  potest 
plurpbum  duplici  statu,  volatili  et  in  liquidis  soluto 
vim  suam  exercere  primariam  ad  systema  nervo- 
sum, cum  aere  pulmones  afficiens  indeque  in  to- 
tam transiens  circulationem , simul  partim  cum  sa- 
liva in  vias  digestionis.  Utrum  vero  effluvia  oxy- 
genata  jam  sint  nec  ne,  chcmici  adhuc  in  medio 
posuerunt.  In  liquidis  solutum  et  in  ventriculum 
translatum  vira  habet  singularem  ad  organa  dige- 
stiva,  symptomatibus  nervosis  non  tam  pellucide 
apparentibus.  Ita  et  oxydatum  et  salium  forma, 
utrumque  vario  modo  et  gradu  efficere  debet  plum- 
bum, quamquam  haec  varia  ratio  non  bene  est 
cognita.  Nonnullis  medicis  sales  tantum  plumbi 
perniciosi  videntur,  forma  vero  regulina,  si  mor- 
tem parat,  eo  tantum,  quod  cum  acidis  sit  con- 
junctum, qua  re  interdicunt  plumbariis  omnibusque 
ceteris,  qui  parandis  plumbatis  operam  dant,  acida. 
Sed  etiam  absorptione  plumbum  ita  solutum  vim 
suam  exercet,  maxima  tamen  dosi  porrectum,  ut 
praxi  chirurgica  quotidie  experimur,  qua  applica- 
mus magna  in  dosi  super  majorem  cutis  superficiem 
colica  saturnina  non  intrante,  quamvis  medici  An- 
glici  absorptione  nocere  contendant. 

Plumbi  vis  ad  morbum  nostrum  provocandum. 

Astrue  medullam  spinalem  ipsam  aut  ejus 
membranas  praecipue  penetrari  plumbi  effectu  pu- 

tat,  quod  non  sufficit  ad  explicanda  multa  phaeno- 
mena. Paralysis,  quam  efficit,  originem  habet  in 
plumbi  vi  singulari  ad  symptoma  nervosum , sen- 
sibilitatc  diminuenda  et  singulari  vi,  quam  habet 
in  partes,  quibus  inest,  unde  transfertur  ad  totum 
nostrum  organismum.  Ita  cerebro  illatum  epilep- 
siam gignere  debet,  convulsiones,  animi  facultates 
turbatas,  sensuum  laesiones.  Cum  medulla  spinali 
communicatum  et  illum  dolorem  sui  generis  rha- 
chialgicum,  convulsiones  et  paralysin  modo  hujus 
modo  illius  extremitatis  profert  ct  membrorum  tan- 
tum unum  arripiens  localem  quasi  habet  effectum, 
quod  videmus  interdum  in  chirurgis,  qui  in  fasciis 
rite  imponendis  utuntur  plumbo  acetico;  manus  enim 
solutione  hacce  stupore  obducuntur.  Vim  J),  quam 
dicimus  exsiccativam,  videre  possumus  in  plumbo 
applicando,  ut  nimios  effluxus  coerceamus  plane- 
que — quae  curandi  methodus  non  ubique  laude 
digna  est  — supprimere  conemur.  Hac  ratione  oritur 
obstipatio,  secretione  membrarum  mucosarum,  in- 
testinorum igitur  quoque  sublata,  hepate  tamen 
excepto,  cujus  secretio  hoc  in  morbo  nec  minuitur 
nec  alienatur.  Muco  et  succo  gastrico  deficienti- 
bus plumbum  in  stomachum  et  duodenum  vim  ha- 
bet irritativam , contractiones  et  motus  peristalti- 
cos  provocat,  unde  vomitus  biliosus  saepe  vehe- 
mentissimus  bilis  impetus  ad  intestina  colicam  ef- 
ficit carente  evacuatione,  quia  mucus  demulcens 
deest  et  inaequalis  motus  peristalticus  materias 
exsiccatas  removere  non  valet.  Eadem  ratione 
symptomata,  quae  in  organis  uropoeticis  observan- 
tur. ex  muci  penuria  ct  permagna  urinae  ipsius 
irritatione,  vesicam  urinariam  a muco  nudatam,  af- 
ficientis et  phaenomena  inde,  prolata,  ut  spasmus 


1)  Dict.  d.  sc.  med.  Les  proprietes  succatives  du  plonil» 
sont  pas  moins  connues  que  ses  proprictes  stupifiantes, 
pent-etre  meme  ne  desseche-t-U  que  parcequ’il  sfu- 
pefie. 

vesicae  urinariae,  tenesmus  vehementissimus  ')  etc. 
explicari  possunt. 

Morbi  durities  et  exitus. 

Quamdiu  colica  saturnina  persistat,  non  certis 
definiendum  est  periodis,  intra  paucos  dies  et  in 
diuturnum  tempus,  per  menses  imoque  annos  inte- 
gros stadia  sua  percurrit,  quo  ulteriori  casu  alvus 
irregularis  et  sensus  intestinorum  mordens,  spiritus 
difficilis,  mens  anxia,  taedium  et  fuga  hominum 
statum  designant  morbosum.  — Medela  secundum 
artis  et  rationis  leges  suscepta  morbus  quam  ce- 
lerrime sanatur,  sin  minus,  mala  quoque  chronica, 
praecipue  morbo  prorogato  subsequi  possunt,  ut 
icterus1 2),  hydrops,  quem  testantur  Spangenber- 
gius  3)  et  Stoll4),  praeterea  cachexia  quaedam 
totius  corporis  et  atrophia,  testibus  Stockhusio 
et  Henkelio. 

Autopsia. 

Cadavera,  si  secantur,  vasa  encephali  prae- 
bent ampliora,  multo  sanguine  impleta,  intestina, 
hic  et  illic  obtecta  materie  exsiccata  et  dura,  ven- 

1)  Stoll.  urina  crystallina,  copiosissima,  creberrima,  par- 
cissima, stillicidium,  stranguria,  dysuria,  ischuriaj  ardor 
ad  pubem,  micturitio  continua,  inanis:  mingenti  lotium 
repente  subsistit  retracto  pene,  perexiguo  facto  ac  ferme 
evanescente,  pone  radicem  quasi  injecta  fascia  con- 
stricta. Corrugatio  et  subito  scroti  relaxatio.  Testi- 
culorum amborum,  unius  rotatio  dolorifica,  tractio,  re- 
tractio ventrem  versus:  compressio  quasi  manu  facta. 

2)  De  ictero  accedente  St ockh.  testis  est  libr.  jam  citato. 

3)  Aquam  inter  cutem  abdominis  et  crurum  accedere  S pan- 
genbergius  annotavit  ea  addita  observatione:  omnes 
ea  correptos  restitui. 

4)  Sed  et  lentam  ex  eo  morbo  mortem  vidi  eamqne  lij'- 
dropicam.  Systema  uropoeticum  plumbi  vires  prae- 
primis  experitur,  convulsum,  constrictum  et  lotii  justam 
secernere  copiam  atque  excernere  praepeditum.  Unde 
retenta  urinae  materies,  aggesta  in  cavenas  compulsa 
non  suas,  hydropem  facit,  quem  opio  squillae  juncto  in 
aegro  quodam  multum  levavi,  non  curavi. 

triculum  maculis  rubris  aut  fuscis  praeditum , ve- 
sicam urinariam  valde  irritatam  praecipue  collum 
versus,  vasa  mesenterica  et  systema  venae  porta- 
rum multo  sanguine  referta.  Observationes  ab  An- 
dral1)  et  sectionibus  in  Caritate  Parisiensi  factis 
institutae  satis  probant,  non  esse  colicam  nostram 
habendam  pro  gasteroenteritidis  specie.  E multis 
illa  tantum  proferam. 

Pictor,  triginta  tres  annos  natus,  ter  colica 
nostra  correptus , ex  opinatu  mortem  obiit , post- 
quam die  tertio  curae  dolorem  quoad  vehementiam 
insolitum  in  regione  praecordiali  senserat.  Autop- 
sia  diligenter  et  accurate  facta  per  totum  tractum 
intestinalem  nec  ad  consistentiam  nec  ad  colorem 
ullum  inflammationis  vestigium  inveniebatur,  aor- 
tam vero,  ubi  a pericardio  adhuc  est  inclusa,  rup- 
tam et  pericardium  ipsum  sanguine  nigro  coagulato 
impletum  viderunt. 

Plumbarius,  quinquaginta  annos  natus,  pluries 
jam  colica  saturnina  affectus,  ex  tribus  hebdoma- 
dibus de  integro  illa  laborans,  in  Caritatis  nosoco- 
mio receptus  dolores  praebuit  non  vehementes,  sed 
continuos,  obstipationem  pertinacem  et  completam 
superiorum  extremitatum  paralysin.  Die  quarto, 
illo  sono,  qui  dicitur  rale  tracheal,  antecedente,  mo- 
riebatur. De  cadaveris  sectione  haecce  profert 
Andral:  L’estomac  fut  trouve  distendu,  par  une 
me'diocre  quantite  de  liquide.  Vers  le  grand  cul- 
de-sac  la  membrane  muqueuse  presentait  un  es- 
pace  large  comme  la  paume  de  la  main,  ou  elle 
etait  ramollie.  Dans  cette  meme  etendue  elle  etait 
blanche,  excepte  en  deux  points,  ou  existaient  deux 
plaques  rougeatres,  dont  l’une  avait  le  diametre 
d’une  piece  de  vingt  sous  et  1’autre  celui  d’une 


1)  Clinique  medicale  ou  choix  d’observations , recueillies 
a l’hopital  de  la  Charite  (Clinique  de  M.  Lerminier  ) 
par  G.  Andral,  troisieme  edition  revue,  corrigee  et 
augmentee  tom.  2.  Maladies  de  l’abdomen  Chap.  IV. 

piece  de  quarante  sous.  Partout  ailleurs  la  mem- 
brane  rauqueuse  etait  blanche  d’epaisseur  et  de 
consistance  ordinaires.  L’intestin  grele  et  la  gros 
intestin  sont  plutot  dilatds  que  retrecis.  L’intestin 
grele  pre'sente  ca  et  la  une  le'gere  injection  sous- 
muqueuse.  La  membrano  muqueuse  du  coecum  pre- 
sente  une  plaque  rouge  de  la  largeur  d’un  ecu  de 
trois  livres  tout  au  plus.  Le  reste  du  gros  in- 
testin est  blanc:  on  appcr^oit  seulement  quelques 
grosses  veines  rompant  au-dessus  de  lamembrane 
muqueuse. 

Quod  ad  cadaveris  sectionem,  tredecim  octo 
horas  post  mortem  institutam  ille  casus  memoratu 
dignissimus,  quem  viderunt  in  homine  jam  recon- 
valescentia  gaudente,  qui  tamen  de  novo  colica 
arreptus  subito  moriebatur.  Externe  maculae  vio- 
laceae per  dorsum. 

Systema  nervosum.  In  parte  inferiori  ca- 
nalis medullae  spinalis  magna  seri  copia,  venae 
superficiei  anterioris  medullae  spinalis  injectione 
exigua  praeditae,  portio  ejus  dorsalis  minori  con- 
sistentia, colore  vero  immutato,  membranae  cerebri 
validae,  nervi  optici,  eminentiae  mammillares  et 
superficies  anterior  medullae  oblongatae  paululum 
molliores,  cerebrum  ipsum  hic  et  illic  rubro  pun- 
ctatum consistentia  solemni. 

Cavum  pectoris.  Emphysema  interlobulare 
utriusque  pulmonis,  parva  copia  seri  sanguinolenti 
in  pericardio,  dilatatio  ventriculi  cordis  sinistri. 

Viae  digestivae.  Intestina  crassa  parum 
aere  dilatata,  materie  molli,  flavo -viridi  impleta, 
membrana  eorum  mucosa  nusquam  inflammationis 
vestigio  praedita;  tenuia  albo -viridia,  ceterum  va- 
lida, bili  viridi  obducta,  in  jejuno  et  ileo  asca- 
ris  lumbricoides;  membrana  mucosa  ventriculi 
non  alienata,  viridi  obducta  bili,  in  duodeno 
punctum  nigrum  et  vesica  fellea  bili  nigrescenti 
referta. 

PROGNOSIS. 

Prognosis,  etsi  in  morbis  vehementibus  et  per- 
tinaciLus  dubia  prouuncianda,  tamen  certior  et  ma- 
gis ad  bonam  proclivis  fit,  remediorum  salubritate 
experientia  jam  dudum  probata.  — Dependet  im- 
primis a conditione  singulari  hominis  morbo  affecti, 
a febri  comitante  et  singulis  symptomatibus  mali- 
gnis, quae  aut  morbo  ipsi  antecedere  aut  inter  ejus 
decursum  accedere  aut  quoque  omnibus  fere  sym- 
ptomatibus jam  praeterlapsis  apparere  possunt.  • — 
Qui  antea  gravibus  exercitati  erant  laboribus,  sem- 
per  corpore  animoque  duro  gaudebant,  alvum  semel 
et  pluries  quotidie  solvebant,  mitius  afficiuntur  ae- 
que ac  illi,  qui  morbum  perferunt  aestate,  quod 
fortasse  ab  illa  aestatis  conditione  deducendum,  qua 
venenum  bili  aestiva  enervatur  et  ventriculus  plumbo 
■minus  irritatur.  — Febres,  quamdiu  simplices  ap- 
parent, non  tam  infaustae  quam  complicatione  qua- 
dam stipatae;  fere  semper  atypicae  decurrunt  et 
adynamicae,  interdum  quoque  symptomatibus  reli- 
quis jam  mitigatis.  — Tympanitis,  inflammationis 
viscerum  indicium,  vomitus  immensi,  ilei  imminen- 
tis, signa  infaustissima.  Apoplexia,  si  non  vehe- 
mentia sua  confestim  aegrum  dejicit,  vulgo  ne  ves- 
tigiis quidem  relinquentibus  apta  cura  removetur, 
epilepsia  vero  quovis  morbi  stadio  infausta,  omni- 
bus symptomatibus  jam  sublatis  perraro  curanda.1) 

1)  St  oli:  epilepsia,  apoplexia,  affectionesque  aliae  multae 
huc  pertinentes  vario  morbi  tempore  aegros  incursaro 
et  eventu  vario  observantur.  Quosdam  obambulantes 
et  aut  nullis  adhucdum,  aut  perexiguis  torminibus  ad- 
monitos vis  morbi  subito  proruit  humiqne  stravit  epi- 
leptice convulsos.  Alios  nonnisi  provecta  jain  aegritu- 
dine, alios  vero  jam  reconvalescere  visos  foedissimum 
id  malum  incessit.  Hos  gravius  et  diutius  afflixit,  illos 
solummodo  perstrinxit  et  levius.  Paucissimis  ea  acces- 
sio non  solvebatur.  Hos  tandem  apoplexia  enecuit,  mul- 
tis antea  et  repetitis  insultibus  epilepticis  interpolata. 
Duos  habui  mitissime,  ut  apparebat  ex  ea  colica  aegro 
«antes,  qui  recenter  ad  nos  venientes  vixque  de  morbo 

Paralysis,  si  perdurat  per  plures  dies,  curain  diffi- 
cillimam et  valde  diuturnam  exigit,  musculi  paraly- 
tici nunquam  priorem  recipiunt  ambitum.  Antece- 
dens omnibus  symptomatibus  infaustissima,  quia 
signum  est  affecti  systematis  nervosi  gravissimum, 
apparens  vero  doloribus  vehementissimis  jam  du- 
rantibus magnum  affert  aegroto  solatium. 

CURA. 

De  hujus  morbi  natura  valde  inter  se  certarunt  au- 
ctores indequede  medendi  ratione,  quae  modo  sympto- 
mata sic  dicta  pathognomonica,  modo  ea,  quae  cadar 
verum  sectione  extiterunt,  modo  hanc  modo  illam  res- 
piciebat hypolhesin.  Alii  adhibuerunt  emetica  et 
purgantia  pro  vomitu  et  materiis  vomitis,  alii  ob  do- 
lores et  sectionis  eventum  apparatum  antiphlogisti- 
cum,  alii  ad  removendam  pertinacem  obstipationem 
et  ad  emolliendas  faeces  duras  et  exsiccatas  mu- 
cilaginosa,  oleosa  et  laxantia,  alii  denique  debilita- 
tis signis  impulsi  nervina  in  usum  vocarunt  et 
opium,  spe  magis  dolores  mitigandi  quam  plane 
tollendi.  — 

Summae  indicationi,  irritationis  minuendae, 
spasmis  finem  imponendi,  sufficimus  porrectis  mu- 
cilaginosis,  oleosis  et  in  potibus  et  in  clysteribus 
balneis  et  semibalneis,  fumigationibus  ex  decocto 
emollienti  paratis  ad  anum,  cataplasmatibus  ad  abdo- 
men applicitis,  ea  tamen  cautela,  ut  oleosis  utamur 
minori  in  dosi,  ne  statum  provocemus  biliosum. 
Facilius  curantur  illi,  qui  vomitu  vexantur,  quorum 
alvus  soluta,  difficilius  vero,  qui  nec  alvo  nec  ore 
levamen  quoddam  experiuntur.  Symptomatum  ve- 
hementia jam  mitigata  opium  in  usum  vocamus, 
quod  hoc  in  morbo  praecipue  in  illis  vomitu  vexa- 


interrogati  et  priusquam  ingerere  quidquam  poteramus, 
convulsi,  apoplectica  mox  morte  periere,  non  aver- 
tenda. 

tis  non  modo  stimulum  nimium  sollicitantem  enervat, 
sed  etiam  copiam  sordium  vitiosam  et  jam  collectam 
evacuat.  De  hujus  usu  dicit  St  oli:  invitus  ab  ea 
methodo,  quam  alibi  tam  efficacem  in  ea  colica  le- 
geram et  nonnisi  multoties  delusus  discessi.  Invi- 
tus opium  arripui  utut  ab  Haenio  depraedicatum, 
tum  quod  credideram  pertinacissimam  alvum  opio 
magis  iri  cohibitum,  cum  etiam,  quod  biliosis,  qua- 
les omnes  saturnini  fuere,  id  genus  remedii  nulla- 
tenus conducere  posse  existimabam.  — Opii  dosis 
larga  manu  tribuenda,  frequenter  repetenda  et  diu 
continuanda  est,  ita  ut  quotidie  sex  octove  imo 
tredecim  grana  praebeamus.  Formula  Stolliana 
saepe  adhibita  haecce  est: 

Rcp.  Aquae  flor,  chamom.  unc.  sex 

Extr.  flor,  chamom.  drachm.  unam  cum  dimid. 

Syr.  flor,  chamom.  unc.  unam  c.  dimid. 

Op.  pur. 

Camph.  trit.  aa  grana  sex. 

M.  D.  S.  Sumenda  omni  quarta  hora  sexta  totius 
pars,  donec  omnia  intra  viginti  quatuor 
horas  assumta  fuerint. 

Opio  jam  morbi  principio  utimur  una  cum  emol- 
lientibus — sic  mihi  in  mentem  venit  formula  in 
nosocomio  Caritatis  hujus  urbis  optimo  cum  eventu 
in  adulto  hoc  morbo  laborante  applicita,  quae  fuit : 

Rcp.  01.  Ricin.  unc.  duas 

P gum.  raim.  unc.  unam 
f.  1.  a.  c.  aq.  font.  s.  q. 
emuls.  unciarum  sex 
cui  adde 

Extr.  op.  aquos.  grana  sex 
Sacch.  alb.  unc.  unam. 

M.  D.  S.  Omni  semihora  cochlear  majus  sumen- 
dum. 

conjungebatur  usus  balneorum  et  lac  tepidum  ad 
potum  — balneis  sedantibus,  clysmatibus  et  cata- 
plasmatibus vomitu  intrante  immenso  caventes,  ne 
ileus,  qui  imminet,  exoriatur,  simul  in  tanta  dolo- 
rum vehementia,  ut  aegroti  motus  convulsionibus 
similes  fiant.  Symptomata  narcotica,  quae  alias  re- 
petito et  largo  opii  usu  medici  valde  occupati  justo 
timent  eosque  cautissimos  reddit,  hoc  in  morbo  de- 
sunt, nil  incommodi  aegrotis  affert,  neque  temulen- 
tiam, nec  insomniam,  nec  pavores,  nec  sudatiuncu- 
las  pruriginosas  nec  alia,  cujus  rei  causa  fortasse 
a remediis  purgantibus,  quae  alternante  vice  cum 
opio  tribuuntur,  deducenda  est.  — Bene  est  respi- 
ciendus genius  epidemicus,  quem  ut  ubique  et  hic 
bene  cognitum  habeamus  necesse.  Si  est  inflam- 
matorius, utimur  mucilaginosis,  remediis  emollienti- 
bus, balneis  methodo  igitur  antiphlogistica  latiori 
et  strictiori  sensu,  drasticis  et  emeticis  omittendis; 
statu  morbi  inflammatorio  vere  declarato  purgantium 
et  opii  usu  abstinemus,  quorum  loco  venam  seca- 
mus, quaecunque  ad  inflammationem  removendam 
exiguntur , adhibemus.  Regnante  genio  biblioso 
emetica  et  emetico  — catliartica  porrigimus,  opium 
tantum  cautissime.  Statu  vero  complicato  et  in- 
flammatorio et  bilioso  et  spastico  singula  singulis 
remediis  idoneis  sunt  tractanda.  St  olli  i senten- 
tia haecce:  temporibus  biliosis  curam  adhibui  com- 
positam antibiliosam  et  narcoticam,  catharsin,  eme- 
sin,  emetico -catharsin,  et  opium  multum  et  antibi- 
liosum  potum;  tempestate  vero  inflammatoria  cura 
fuit  antiphlogistica,  potio  multa,  emolliens,  mucila- 
ginosa  oleosa,  cataplasmata,  balnea,  subjuncto  se- 
rius narcotico.  Subinde  et  antibiliosa  et  antiphlo- 
gistica et  narcotica  eodem  in  aegro  usu  venere. — 
Febris,  de  cujus  natura  jam  saepius  diximus,  cu- 
ram sui  propriam  postulat  caute  opio  adhibendo, 
quia  saepe  ad  putridam  et  malignam  inclinatur.  — 
Dolores  vehementes  et  spasmi  una  cum  symptoma- 

tibus,  quae  insultum  minantur  apoplecticum,  venae- 
sectione  et  remediis  emollientibus  tolluntur. 

Ischuriam  et  reliqua  affecti  systematis  uro- 
poetici  symptomata,  removemus  venaesectionibus 
largis,  emollientium  usu  interno  et  balneis  adhibi- 
tis, quae,  si  non  cedunt  his  medicaminibus,  me- 
thodo vincimus  antagonistica,  secretione  alio  in 
loco  provocata  per  vesicans  ex  allio,  sinapi  etc., 
nunquam  ob  specificam  vim  in  organa  uropoetica  e 
cantharidis  paratum.  — Tympanitis  qnamcunque 
vetat  irritationem,  largam  contra  sanguinis  detra- 
ctionem et  totum  apparatum  antiphlogisticum  po- 
stulat. — Contra  paralysin  balnea  sulphurata  lau- 
dantur, quorum  utilissimum  eventum  affirmare  di- 
citur Merat,  multa  proferens  exempla  de  picto- 
ribus ad  portus  Ferrolianos  (les  ports  de  Ferrol) 
curatis.  Nec  omittendum  est  commodum,  quod 
profert  usus  Strychnini  nitrici,  cujus  effectus  quam  * 
exoptatissimus  fuit  in  illo  Motz,  quem  jam  supra 
monuimus.  Porrecto  hoc  medicamine  per  plures 
menses,  dosi  gr.  1/i  usque  s/4  per  diem,  adhibitis 
simul  interne  liq.  ammon.  sulph.  et  externe  balneis 
(30°  R.)  eo  pervenerat  valetudinis,  ut  paene  sana- 
tus dimitti  potuerit.  Manus , excepta  parva  digi- 
torum flectione,  et  ad  aspectum  et  ad  earum  usum 
validis  quam  simillimae.  Res  prehendere,  prehensa 
retinere,  scribere  omnesque  ejusmodi  functiones 
bene  et  facillime  facere  potuit.  — Diaetam,  ut 
semper,  secundum  curam  universalem  statuimus, 
ita  ut  ea,  quibus  fruatur  aegrotus,  semper  adae- 
quare conemur  cum  medicaminibus.  Nonnulli  curae 
instar  prophy laeticae  laborariis,  ut  diligenter  ex- 
spuant salivam,  plumbo  cautissime  utantur,  alimen- 
tis fruantur  pinguibus  et  oleosis  suadent.  Alii  lau- 
dant huic  fini  aquam  vitae  et  pipam  J) , alii,  in  his 

1)  Quelques  auteurs  ont  indique  des  moyens  qu’ils  croient 
propres  a eloigner  la  colique  metallique.  Henkel  et 
Hoffmann  conseillent  aux  ouvriers  de  boire  de  l’eau 

praecipue  Metat,  balnea  et  totius  corporis  et  sin- 
gularum ejus  partium,  praecipue  visus  et  manuum. 

Liceat  mihi,  L.  B.,  nonnulla  quoque  proferre 
de  methodo  antiphlogistica,  quam  de  Ha  en  pro- 
posuit, et  de  illa,  qua  utuntur  medici  Parisienses. 

1.  Colicae  saturninae,  quae  venaesectione  et 
potibus  emollientibus  curabantur,  per  multo  majus 
temporis  spatium  durarunt,  quam  quae  methodo  Ca- 
ritati solemni  removebantur. 

2.  Multi  colicae  insultus,  methodo  antipldo- 
gisticae  resistentes,  plane  cesserunt  illa  adhibita 
Caritatis. 

3.  Semper  methodus  Caritatis  bono  gaudebat 
eventu,  saepe  pluries  repetenda  fuit,  ut  omnia  co- 
licae symptomata  penitus  eruerentur.  Ceterum  ita 
laudat  liancce  A n d r a 1 : Observez , interrogez  ces 
malades;  a peine  ont-ils  commence  a etre  eva- 
cues tres  abondamment  par  haut  et  par  bas,  que 
les  douleurs  intolerables  qu’ils  eprouvaient  cessent 
comme  par  enchantement.  Leur  face,  profonde- 
ment  alteree,  reprend  tout-a-coup  un  aspect  na- 
turel,  iis  se  felicitent  eux-memes  de  leur  prompt 
retablissement  et  ceux , qui  n’ayant  pas  la  colique 
pour  la  premiere  fois,  en  ont  deja  ete  d’elivres  par 
le  traitement  de  la  Charite,  le  sollicitent  avec  in- 
stance  et  ne  doutent  pas  de  son  succes. 

Sed  satis,  nec  oculos  nec  mentem  tuam  diu- 
tius gravabo,  L.  B.,  non  medicaminum  farraginem, 
quam  Merat  in  omnibus  colicae  nostrae  casibus 
aptissimam  et  pro  tota  symptomatum  serie  salu- 
berrimam dicit,  ante  oculos  tuos  ponam. 

de  vie,  qui  dulcifie-  disent-  iis — les  sels  acres  par  Ia 
partie  huileuse,  et  1’usage  de  la  pipe.  Eu  Angle- 
terre  cette  derniere  coutume  est  suivie  paries  ouvriers 
susceptibles  d’etre  atteints  de  colique  metallique  (M  e- 
rat). 

Tandem  per  ardua  et  angustias  finem  viae 
asperae  assecutus  noli  nares  corrugere,  quod  nec 
quid  microscopii  ope  inventum  nec  omnino  novi 
quiddam  inveneris,  sed  cogitare  malis,  non  semper 
haecce  anteponenda  illis,  quae  hic  et  illic  dissi- 
pata in  unum  cengerantur  locum. 

Vale  mihique  fave. 

CUMMCUJjUM  VITAE 


IV  a tus  sum,  Zadicas  Pauly,  decimo  die  Aprilis  anni 
MDCCCX  Glogaviae,  oppido  Silesiae  inferioris,  patre 
optimo,  Joseplio  Pauly,  matre  dilectissima  Paulina , e 
gente  Sachsiana , quibus  adhuc  superstitibus  valde 
gaudeo.  Fidei  veteri  sum  addictus.  — Primis  littera- 
rum elementis  domi  imbutus  puer  tredecim  annorum 
Gymnasium  catholicum,  quod  sub  auspiciis  Cei.  Itect. 
Dr.  Under,  viri  reverendissimi,  floret,  adii.  Priorem 
secundae  classis  ordinem  assecutus  Vratislaviam  me 
contuli  ibique  Gymnasium  catholicum  tunc  temporis  sub 
auspiciis  Cei.  Rect.  Dr.  Koehler  frequentavi,  quo  re- 
licto maturitatis  testimonio  instructus  almam  litterarum 
sedem  adii,  qua  ab  111.  Wachler,  fascias  academiae 
tunc  tenente,  inter  academicorum  numerum  receptus 
apud  111.  Otto,  t.  t.  gratiosi  medicorum  ordinis  Deca- 
num spectatissimum,  nomen  dedi.  Horum  virorum  le- 
ctionibus interfuisse  glorior: 

111.  Otto  de  anatome  corporis  humani,  de  anatome 
comparata,  de  historia  foetus,  de  methodo  sectiones 
forenses  instituendi.  Idem  vir  praeclarus  per  duo  se- 
mestria hiemalia  in  exercitationibus  anatomico  — pra- 

cticis  dux  mihi  exstitit  optimus.  — 111.  Fiacher  de 
chemice  theoretica,  practica,  pharmaceutica  et  organi- 
ca. — 111.  Glocker , de  mineralogia  — 111.  Polii, 
de  physice  — • 111.  Thilo,  de  logice  — Exc.  Barkow, 
osteologiam  optime  mihi  illustravit.  — 111.  Gra- 
venhorst , de  zoologia.  — 111.  Purkinje , de  physiolo- 
gia corporis  Immani  experimentis  illustrata,  de  patho- 
logia  generali  et  de  disquisitionibus  microscopii  ope 
institutis.  — • 111.  Henschel botanicam  practicara,  phy- 
totomiam  et  plantas  officinales  ingeniose  mihi  exposuit. 
— 111.  Wendt,  de  materia  medica.  — 111.  Remer, 
de  therapia  speciali  pro  eximio  ingenii  sui  acumine 
disserentem  audivi.  Idem  vir  perillustris  summeque 
venerandus  in  exercitationibus  medico  — • clinicis  per 
annum  et  dimidium  gravissime  mihi  adfuit.  — 111.  Be- 
nedict , de  chirurgia  generali  et  speciali,  de  ophthal- 
miatrice,  de  fasciis  et  instrumentis  rite  applicandis. 
Idem  vir  clarissimus  operationes  in  cadaveribus  insti- 
tuendas mihi  exposuit,  examina  de  gravioribus  chirur- 
giae capitibus  frequentare  mihi  concessit  doctrinae 
profunditate  ac  amplitudine,  qua  excellit,  in  exercita- 
tionibus clinico-chirurgicis  per  annum  et  dimidium  me 
adjuvit.  — 111.  Betschler,  de  arte  obstetricia  theoretica 
ac  practica.  In  policlinico,  quod  sub  ejus  auspiciis 
floret,  per  anni  quadrantem  duce  eo  usus  sum  eximio 
et  benevolentissimo. 

Praeterea  exp.  Dr.  Remer  jun.,  Dr.  Burcliard 
Dr.  Kokler  ad  aegrotorum  lectos  benignissime  me  ad- 
juvem ut. 

Anno  MDCCCXXXV.  m.  Apr.  inter  cives  acade- 
micos  hujus  urbis,  Universitatis  Fridericae  Guilelmae, 
Rectore  Magnifico  ili.  Steffens  et  Decano  1. 1.  III.  Busch 

maxime  spectabili,  receptus  sum.  Frequentavi  haecce 
clinica  et  audivi  lectiones: 

Celeb.  Wolff,  clinicum  medicum;  — cel.  Barez 
clinicum  medicam,  morbis  infantum  destinatum; — cel. 
Romberg  de  arte  morbos  diagnoscendi  et  de  morbis 
nervorum;  — cel.  Froriep > de  akiurgia. 

Quibus  omnibus  viris,  praeceptoribus  optime  de 
me  meritis  summas,  quas  habeo,  gratias  ago  eorumque 
memoria  indelebilis  in  me  perseverabit. 

Tentaminibus,  tam  philosophico  quam  medico  et 
examine  rigoroso  coram  gratioso  medicorum  ordine  rite 
superatis  spero  fore,  ut,  dissertatione  thesibusque  de- 
fensis summi  in  medicina  et  chirurgia  honores  in  me 
conferantur. 


THESES  DEFENDENDAE 


1.  Aegroto  pauca , morbi  ipsius  symptomatibus  multa 
confidenda. 

2.  Dentitio  morbis  non  adnumeranda. 

3.  Vita  mortis  est  causa. 

4.  Praecipiti  activitate  famae  pro  tempore , non  sa- 
luti hominum , nec  arti  consulis. 

5.  Inflammationis  si  respicis  naturam , venaesectio- 
nem  arteriotomiae  praeferendam  puto. 

6.  Morborum  Prognosis  est  ala  famae  Medicorum 
fallacissima,  vulgatissima  ; plurimum  huic  Laicus 
confidit , minime  illam  Medicus  noscit. 

7.  Medicus  se  ipsum  non  curat,  si  curat , male  curat. 

8.  Qui,  animadverso  uno  alterove  symptomate  morbi, 
lineas  jam  ducit  formulae,  doctus  vocatur,  certe 
indocttis  est  vel  praestigiator. 


